Beach Front Vacation | LekkeSlaap
Beach Front Vacation: Hooffoto's
Vanaf R880 per nag (plek vir 6)
Adres: Kusweg 55, Amanzimtoti, 4126, KwaZulu-Natal
Beach Front Vacation is in Amanzimtoti, 'n gewilde vakansiedorp aan die suidkus van KwaZulu-Natal, geleë. Die woonstel is ideaal vir 'n groot gesin en is na aan alle geriewe, restaurante, winkels en 'n aantal doendinge in die omgewing. Dis ook net sowat 400 m van die hoofstrand af.
Die eenheid is 'n tweeslaapkamerwoonstel met 2 badkamers op die vyftiende vloer. Dit het 'n 180° see-uitsig vanuit die leefarea en albei slaapkamers. Daar is slaapplek vir 6 tot 8 gaste. Op die grondvloer is daar 'n swembad met 'n ablusieblok, 'n braaidek met tafels en stoele, kelderparkeerplek en direkte toegang tot die strand. Daar is ook 3 hysbakke en 'n waskamer met 3 industriële wasmasjiene en 1 tuimeldroër op die dak.
Die oopplan-leefarea en -eetarea het 2 tweesitplekrusbanke, 1 leunstoel en 'n driekwartslaapbank. Daar is ook 'n tafel met 6 eetkamerstoele en 2 kroegstoele en daar is 'n TV en koffietafel. Die leefarea beskik oor 2 plafonwaaiers en die slaapkamers het elk 1 plafonwaaier. Daar is ook 'n waaier op 'n rak in die tweede slaapkamer. Die hoofslaapkamer het 'n koningingrootte-bed en 'n en suite-badkamer met 'n stort, toilet en wasbak. Die stort beskik oor handrelings waaraan bejaardes kan vashou indien nodig. Die tweede slaapkamer beskik oor 'n dubbelbed en 2 stapelbedddens. Die tweede badkamer, in die gang, het 'n bad met 'n handstort, wasbak en toilet.
Die kombuis beskik oor 'n groot yskas-vrieskas, mikrogolfoond, elektriese ketel, broodrooster, drukkoker, elektriese braaipan, elektriese klitser, stel potte met glasdeksels, panne, glasbladstoof, oond, mikrogolfbakke en deksels, eetgerei, breekware, slaai- en mengbakke, snyborde, plekmatjies, skinkborde en nog meer.
Laat asseblief jou swartsakke uit op die patio voor 08:00 elke weeksdagoggend sodat dit weggeneem kan word.
'n Geplaveide wandelpaadjie met 'n vlooimark sal jou neem tot by die hoofstrand met sy getypoel en swembad. Dis slegs sowat 300 m ver.
Daar is verskeie restaurante soos die Blue Waters Steers vir maaltye en versnaperinge in die omgewing. Die Shoprite-winkelsentrum met 'n klomp ander klein winkeltjies en 'n Wimpy is binne stapafstand. 'n Vermaaksentrum met 'n kegelbaan en ander prettige doendinge is net oorkant die Shoprite geleë en slegs 'n paar meter in die straat af is die strandmeer wat verskeie doendinge en eetplekke bied. Daar is 'n waterpark en speelgronde vir kinders langs die hoofstrand. Ons is minder as 5 km vanaf die Galleria Winkelsentrum wat 'n Checkers Hyper, Game, Clicks, Dischem en verskeie skoen- en klerewinkels behuis. 'n Filmteater met al die nuutste flieks kan ook besoek word. Ons is ongeveer 2 km vanaf 'n Builders Express, Food Lovers Market en Pick n Pay met 'n Makro net oorkant die pad.
’n Bespreking by Beach Front Vacation sluit in:
4.9 uit 5van 15 resensies vir Beach Front Vacation
Kusweg 55, Amanzimtoti, 4126, KwaZulu-Natal
Gaste dink Beach Front Vacation het ’n uitstekende ligging
https://travelground.imgix.net/AAEAAQAAAAAAAAAAAAAAJDFkMDcyZjBiLTA5MzctNDMxMy04OTA5LWQyN2ZlOGY3ZjU5Zg?w=1440&h=960&fit=crop&auto=format Vanaf R880 per nag (plek vir 6) 15 5 1 5 55 Beach Road Amanzimtoti 4126 KwaZulu-Natal 086 999 0018 14:00-17:00 10:00 -30.053183 30.886751